《效阴铿安乐宫体十首 其三 清暑殿》
明代·胡应麟

曲榭生风蚤，层窗漏日迟。冰山围巀嵲，雪巘架逶迤。

石甃长秋围，泉疏太液池。御舟三翼泛，宫扇七轮驰。

莫漫酣吴酒，轻言狎翠眉。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。